**ՏԵՂԵԿԱՆՔ  
ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 25-Ի N 77-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Աբովյան համայնքի ավագանու քննարկմանը ներկայացվող նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, 90-րդ հոդվածի և «Հայաստանի Հանրապետության բյուջետային համակարգի մասին» օրենքի 29-րդ հոդվածի պահանջներին համապատասխան։ Նախագիծը մշակվել է նաև հիմք ընդունելով համայնքային ոչ առևտրային կազմակերպությունների հաշվարկները՝ լրացուցիչ ֆինանսավորման մասին։ Համայնքի բյուջեի պահուստային ֆոնդից հատկացումները նախատեսված են ծախսերի լրացուցիչ ֆինանսավորման համար, հատկացվել է 141 500.0 հազար դրամ։   
Համաձայն «Հայաստանի Հանրապետության բյուջետային համակարգի մասին» օրենքի՝ համայնքի բյուջեի վարչական մասի պահուստային ֆոնդը կարող է նախատեսվել համայնքի բյուջեի վարչական մասի եկամուտների 5-ից 20 տոկոսի չափով, վարչական մասի պահուստային ֆոնդը պլանավորվել էր եկամուտի 5 տոկոսի չափով՝ հետագայում հատկացում կատարելու նպատակով։   
Հաշվետու տարին ամփոփելու և պարտքերից խուսափելու նպատակով անհրաժեշտություն է առաջացել կատարել հետևյալ հատկացումները՝ 40 000.0 հազար դրամ ավելացնել «Աշխա-տակազմի պահպանման ծախսեր» նախահաշվի «4111» հոդվածին։   
Տարեսկզբին բյուջեն պլանավորելիս «Աղբահանություն» հոդվածին հաշվարկվածից ավելի քիչ գումար է հատկացվել՝ բյուջեի միջոցների սղության պատճառով։ «Աբովյանի համայնքային կոմունալ տնտեսություն» համայնքային ոչ առևտրային կազմակերպության «Աղբահանություն» ծրագրին առաջարկվում է հատկացնել 50 000.0 հազար դրամ, «Աբովյանի քաղաքային տնտեսություն» ՀՈԱԿ-ին՝ 7 000.0 հազար դրամ, արտադպրոցական դաստիարակության ոլորտին ավելացնել 19 500.0 հազար դրամ, նախադպրոցական կրթության ոլորտին 15 000.0 հազար դրամ։ Անհրաժեշտություն է առաջացել ավելացնել նաև մշակութային միջոցառումների համար նախատեսվող գումարները 10 000.0 հազար դրամով։   
Քանի որ համայնքի բյուջեն համարվում է նորմատիվ իրավական ակտ, ուստի առաջարկվող ավագանու որոշման նախագիծը ևս կրում է նորմատիվ բնույթ։

**ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ**